18 



Forekomst er. - - »Forekommer ikke paa Egnen. For ca. 20 Aar 

 siden, før jeg blev bosiddende i Langaa, hørte jeg, at Nattergalen 

 skulde yngle i »De danske Statsbaner«s Planteskole ved Langaa 

 Station, men jeg har ikke kunnet faa konstateret, om det passede« 

 (P. Kræmer). — »I de 30 Aar, jeg har boet her, har jeg kun 2 

 Gange hørt den i Bjerring Egeskov. Maaske den ynglede her 

 det ene Aar.« (J. Rossen). 



Vi borg- Egnen. Det er ikke lykkedes mig at skaffe sikre 

 Oplysninger om Nattergalens Forekomst i Egnen omkring Viborg, 

 og dens eventuelle Forekomst maa sikkert betegnes som ganske 

 tilfældig. Da det jo er af stor Betydning at fastslaa Nattergalens 

 nordlige Udbredelsesomraade her i Landet, har jeg henvendt 

 mig til forskellige Ornithologer for at skaffe Oplysninger til Veje 

 vedrørende Egnen omkring Viborg. Læge G. Rendtorff meddeler, 

 at Nattergalen efter Sigende fandtes i Aaret 1900 ved Gaarden 

 Skovsgaard, l /i Mil uden for Viborg. »Der blev skrevet meget 

 om den i de lokale Blade, og Folk valfartede milevidt fra til 

 Stedet for at høre den synge.« Meddeleren har dog ikke selv 

 hørt Nattergalen paa nævnte Sted og tør derfor ikke indestaa 

 for Meddelelsens Rigtighed. Alt synes da ogsaa at tyde paa, at 

 der paa nævnte Sted er sket en Forveksling med en anden Fugl. 



Overlærer H. Chr. C. Mortensen, Viborg, er af den Mening, at 

 den omtalte Sanger har været en Sangdrossel (Tnrdus musicus), 

 og giver følgende Oplysning: »Nattergalen findes ikke nævnt i 

 mine Notebøger fra Viborg gennem 30 Aar, saa jeg mener at 

 kunne sige, at den ikke findes her.« 



Fhv. Stiftsfysikus Dr. med. P. Heiberg stiller sig ligeledes 

 meget skeptisk over for det nævnte Tilfælde af Nattergalens Fore- 

 komst ved Skovsgaard og betegner Meddelelsen som meget upaa- 

 lidelig. »Det er jo muligt, at det aldeles ikke har været Natter- 

 galen, som Folk hørte og beundrede, det kan jo have været 

 Syluia hypolais, der — som bekendt — ofte synger om Aftenen 

 og en Del af Natten. S. hypolais er ikke ualmindelig i Viborg- 

 Egnen. Personlig har jeg ikke hørt eller set Nattergalen her i 

 Egnen, siden jeg 1879 kom hertil.« 



Desuden meddeler baade cand. pharm. Amor Hansen, der har 

 opholdt sig i Viborg fra 1912 — 16, og Kunstmaler P.Skovgaard, 

 at de hverken har hørt eller set noget til Nattergalen i Viborg- 

 Egnen. 



